Britenes flaggbærer-helt med ny super-seier
VG Nett var til stede i velodromen i London da Hoy og lagkameratene beseiret Frankrike i sprintfinalen med supertiden 42,600, 17 hundredeler foran rivalene. Allerede i semifinalen viste hjemmeheltene, med Hoy, Jason Kenny og Philip Hendes på laget, at de mente alvor: Tiden 42.747 i duellen mot Japan var ny verdensrekord - og 4000 tilskuere skapte leven på tribunene. For Hoy er ikke det å vinne gull i OL noe nytt: I Beijing-OL hanket han med seg tre gull, som første brite på 100 år. Bare den ferske tempovinneren Bradley Wiggins har en større olympisk karriere å se tilbake på. I VM har skotten totalt vunnet ti gull, seks sølv- og syv bronsemedaljer. Med den merittlisten var det kanskje ikke så rart at nettopp Hoy fikk det - for hjemmenasjonen, kanskje i motsetning til Norge - ærefulle oppdraget å bære flagget under åpningsseremonien. I kvinneklassen innfridde Kina mot Tyskland, men det var før dommerne hadde sjekket videobildene. Rasende kinesiske ledere og utøvere protesterte i hallen, men TV-bildene var ubønnhørlige: Jinjiie Gong startet nemlig sin etappe noen hundredeler for tidlig, og dermed ble laget disket. Tyskland fikk dermed gullet ved Miriam Welte og Kristina Vogel, som gråt sine seierstårer etterpå.
Navnet til Chris Hoy (36) står med gullskrift i britisk idrettshistorie fra før. I dag fikset han og lagkameratene OL-gullog verdensrekord til øverdøvende jubel.